व्यक्ति चाहे किसी भी धर्म का हो अकसर अपने धर्म से सम्बंधित तीर्थ स्थल की यात्रा के लिए अवश्य जाता है | प्रत्येक धर्म और स्थान के अपने अलग-अलग नियम और मानताएं होती हैं | हिन्दू धर्म में भी जब भी हम किसी मंदिर या अन्य पवित्र जगह पर जाते हैं तो प्रायः हमें वहां जलकुंड, तालाब या जल का कोई भी स्त्रोत देखने को मिल ही जाता है | परन्तु कभी आपके मन में विचार आया कि इनका निर्माण क्यों किया जाता है | हम तीर्थों पर चले तो जाते हैं, कोशिश भी करते हैं कि सारे नियम और परम्पराओं का पालन हो सके लेकिन शायद पालन करते-करते ये सोचना भूल जाते हैं कि इन सब के पीछे कारण क्या है ?